PRIN บวกแรง 6% นิวไฮในรอบ 2 ปี หลังเปิดงบฯ Q3 กำไรโตกว่า 2 เท่าตัว
PRIN บวกแรง 6% นิวไฮในรอบ 2 ปี หลังเปิดงบฯ Q3 กำไรโตกว่า 2 เท่าตัว ล่าสุด ณ เวลา 10.28 น. อยู่ที่ 1.86 บาท บวก 0.11 บาท หรือ 6.29% สูงสุดที่ 1.91 บาท ต่ำสุดที่ 1.85 บาท ด้วยมูลค่าซื้อขาย 16.26 ล้านบาท ด้าน โบรกฯ ให้เป้า 2.70 บาท ตุนงานรอโอนเพียบ
8 พ.ย. 2560

ผู้สื่อข่าวรายงานว่า ราคาหุ้น บริษัท ปริญสิริ จำกัด (มหาชน) หรือ PRIN ล่าสุด ณ เวลา 10.28 น. อยู่ที่ 1.86 บาท บวก 0.11 บาท หรือ 6.29% สูงสุดที่ 1.91 บาท ต่ำสุดที่ 1.85 บาท ด้วยมูลค่าซื้อขาย 16.26 ล้านบาท ขณะที่ดัชนีตลาดหุ้นไทยโดยรวมบวก 0.09%

โดยราคาหุ้น PRIN ปรับตัวขึ้นสูงสุดในรอบ 2 ปี นับตั้งแต่ราคาหุ้นอยู่ที่ 1.88 บาท เมื่อวันที่ 11 ก.ย.58
ทั้งนี้ บริษัทรายงานผลการดำเนินงานไตรมาส 3/60 มีกำไรสุทธิ 82.81 ล้านบาท กำไรสุทธิต่อหุ้น 0.07 บาท เทียบกับช่วงเดียวกันของปีก่อนที่มีกำไรสุทธิ 22.93 ล้านบาท กำไรสุทธิต่อหุ้น 0.02 บาท
ด้าน บล.เออีซี ระบุในบทวิเคราะห์ ให้ราคาเป้าหมาย PRIN ที่ 2.70 บาท ซึ่งเทียบเคียง Fwd PE 10 เท่า โดยผลการดำเนินงานในไตรมาส 3 ที่แจ้งออกมาของบริษัทถือว่าน่าพอใจอย่างมาก ขยายตัว 270% งบการเงินสดใส และมี PBV เพียง 0.53 เท่า ต่ำเกินไปแล้วเมื่อเทียบกับศักยภาพบริษัทที่แอบโตแบบไม่ต้องตีข่าวอะไรมากมาย
รวมถึงยังมีโครงการพร้อมโอนอีกหลายพันล้านบาทรองรับอีกในไตรมาสถัดไป ถือว่าน่าจับตาอย่างมาก ขณะเดียวกันบริษัทมีกำไรสะสมกว่า 2.2 พันล้านบาท และมี Book หลังแจ้งงบกระโดดขึ้นเป็น 3.4 บาท